smcproject/ml-wiki-sentences huggingface dataset:
യഹോവയുടെ സാക്ഷികളുടെ ചരിത്രത്തിലുടനീളം ഇവരുടെ വിശ്വാസം,പഠിപ്പിക്കലുകൾ, പ്രവർത്തനങ്ങൾ എന്നിവ ഗവണ്മെന്റുകളിൽനിന്നും, സമൂഹങ്ങളിൽനിന്നും, മറ്റ് മതങ്ങളിൽനിന്നും വലിയ ഏതിർപ്പും പീഡനങ്ങളും ഉണ്ടാകുന്നതിന് കാരണമായിരിക്കുന്നു.
കെൻ ജുബ്ബർ ഇപ്രകാരം എഴുതി, “ ആഗോളമായി നോക്കുമ്പോൾ, ഇവർക്കെതിരെയുള്ള എതിർപ്പ് ഇത്രശക്തമായിട്ടുള്ള സ്ഥിതിക്ക് ഇരുപതാം നൂറ്റാണ്ടിൽ യഹോവയുടെ സാക്ഷികളെപോലെ എതിർപ്പും, പീഡനവും അനുഭവിക്കേണ്ടിവന്നിട്ടുള്ള മറ്റൊരു മതവും ഇല്ല എന്ന് തന്നെ ഉറപ്പിച്ച് പറയാം ”
മതപ്രേരിതമായും, രാഷ്ട്രീയപ്രേരിതമായും ഇവർക്കെതിരെയുള്ള നീക്കങ്ങളും അക്രമങ്ങളും മിക്ക രാജ്യങ്ങളിലും തന്നെ ഉണ്ടായിട്ടുണ്ട്.
ഇവരുടെ പ്രവർത്തനങ്ങളും, പ്രസിദ്ധീകരണങ്ങളും ഇപ്പോഴും ചൈന, വിയറ്റ്നാം, ഇസ്ലാമിക രാജ്യങ്ങൾ തുടങ്ങിയവയിൽ നിരോധിച്ചിരിക്കുന്നു.
കൂടാതെ പല രാജ്യങ്ങളിലും ഇവരുടെ അംഗങ്ങൾ ഇപ്പോഴും തടവിലാണ് രണ്ടാം ലോകമഹായുദ്ധകാലത്ത് ജർമനിയിൽ യഹോവയുടെ സാക്ഷികളായ തടവുകാരെ തിരിച്ചറിയിക്കാൻ പർപ്പിൾ ത്രികോണം എന്ന അടയാളം ഉപയോഗിച്ചു
യഹോവയുടെ സാക്ഷികൾ 1935 മുതൽ 1945 വരെ നാസി ജർമനിയിൽ സൈനിക സേവനം നടത്താതതു നിമിത്തം ക്രൂരമായി പീഡിപ്പിക്കപ്പെട്ടു.
12,000-ത്തിൽ അധികം പേരെ തടങ്കൽ പാളയങ്ങളിലേക്ക് അയയ്ക്കുകയും, ഏകദേശം 2,500 പേരെ നേരിട്ട് വധിക്കുകയും, 5,000-തോളം പേരെ തടങ്കൽ പാളയങ്ങളിൽ വച്ച് കൊലപ്പെടുത്തിയതായും കണക്കാക്കപ്പെടുന്നു.
ചരിത്രകാരനായ സിബിൽ മിൽട്ടൺ ഇപ്രകാരം പറഞ്ഞതുപ്രകാരം, "ഇവരുടെ ധൈര്യവും, വിശ്വാസവും, സഹിഷ്ണുതയും നിമിത്തം നാസികളുടെ ക്രുരമായ ഏകാധിപത്യഭരണത്തിനു ഇവരുടെ മേൽ ഒന്നും ചെയ്യാൻ കഴിഞ്ഞില്ല."
അതിന് തെളിവെന്ന വിധത്തിൽ അന്ന് ജർമനിയിൽ കേവലം പതിനായിരം ആയിരുന്ന സാക്ഷികൾ ഇന്ന് 1,65,000 എണ്ണത്തിലധികമായി വർദ്ധിച്ചിരിക്കുന്നു.
2005-ലാണ് യഹോവയുടെ സാക്ഷികളെ ജർമ്മനിയിൽ നിയമപരമായ മതമായി അംഗീകരിച്ചത്.
സോവിയറ്റ് യൂണിയന്റെ കീഴിൽ 1950 ഏപ്രലിൽ അവിടെയുണ്ടായിരുന്ന 9000 യഹോവയുടെ സാക്ഷികളെയും വളരെ ശൈത്യകാലാവസ്ഥയുള്ള സൈബീരിയയിലെ തടങ്കൽ പാളയത്തിലേക്ക് നാടുകടത്തി.
നിയമയുദ്ധങ്ങൾ
യഹോവയുടെ സാക്ഷികളുടെ നിരവധി കേസുകൾ ലോകവ്യാപകമായി പല രാജ്യങ്ങളുടെയും സുപ്രീം കോടതിയിൽ നടത്തപ്പെടുകയുണ്ടായി.
യഹോവയുടെ സാക്ഷികളുടെ പ്രവർത്തനത്തിനും, ദേശഭക്തി കാട്ടാത്തതിനും, സൈനികസേവനം നടത്താത്തതിനും, രക്തം സ്വീകരിക്കാത്തതിനുമാണ് പ്രധാനമായും കേസുകൾ നടത്തപ്പെട്ടത്.
യൂറോപ്യൻ മനുഷ്യാവകാശ കോടതിയുൾപ്പെടെ മിക്ക കോടതികളും ഇവർക്ക് പ്രവർത്തനം നടത്താനും മറ്റെല്ലാ അവകാശങ്ങളും സംരക്ഷിക്കപ്പെടാനും അനുകൂലമായി വിധി പുറപ്പെടുവിക്കുകയുണ്ടായി.
ഉദാഹരണത്തിന് അമേരിക്കൻ ഐക്യനാടുകളിലെ സുപ്രീം കോടതിയിൽ വീടുതോറുമുള്ള പ്രവർത്തനം, പതാകവന്ദനം, ദേശീയഗാനം തുടങ്ങിയവ ഉൾപ്പെടെ യഹോവയുടെ സാക്ഷികൾക്ക് നേരെ നടത്തപ്പെട്ട 73 കേസുകളിൽ 47 പ്രാവശ്യം സുപ്രധാന വിധികൾ ഇവർക്ക് അനുകൂലമായി പുറപ്പെടുവിക്കുകയുണ്ടായി.
1985 ജുലൈയിൽ കോട്ടയം ജില്ലയിലെ ഒരു വിദ്യാലയത്തിൽ , ദേശീയഗാനം പാടാത്തതിന്റെ പേരിൽ അവിടത്തെ ഡെപ്യൂട്ടി സ്കൂൾ ഇൻസ്പക്റ്റർ ചില യഹോവയുടെ സാക്ഷികളായ വിദ്യാർത്ഥികളെ സ്കൂളിൽ നിന്ന് പുറത്താക്കി.
ഒരു രക്ഷാകർത്താവ് ഇതിനെതിരെ കേരള ഹൈഹോടതിയിൽ കേസിടുകയുണ്ടായി.
എന്നാൽ കേരള ഹൈക്കോടതി ദേശീയഗാനം പാടാത്ത കുട്ടികളെ സ്കൂളിൽ പഠിപ്പിക്കണ്ട എന്ന് വിധിച്ചു .
ഈ കേസ് സൂപ്രിം കോടതിയിൽ പരിഗണിച്ച പ്രത്യേകബഞ്ച് ഹൈക്കോടതിയെ നിശിതമായി വിമർശിക്കുകയും, പുറത്താക്കപ്പെട്ട യഹോവയുടെ സാക്ഷികളായ വിദ്യാർത്ഥികളെ തിരിച്ചെടുക്കണമെന്നും, യഹോവയുടെ സാക്ഷികളായ വിദ്യാർത്ഥികൾക്ക് ദേശീയഗാനം പാടാതെ സ്കൂളിൽ പഠിക്കാനുള്ള സജ്ജീകരണങ്ങൾ സർക്കാർ നടത്തണമെന്നും, കേസ് നടത്താൻ വിദ്യാർത്ഥികളുടെ രക്ഷാകർത്താവിനായ തുക കേരള സർക്കാർ നൽകണമെന്നും വിധിച്ചു.
നമ്മുടെ പാരമ്പര്യവും , തത്ത്വങ്ങളും , ഭരണഘടനയും നമ്മെ മതസഹിഷ്ണത പഠിപ്പിക്കുന്നു എന്നു പറഞ്ഞുകൊണ്ട് വിധി അവസാനിപ്പിക്കുകയുണ്ടായി.
യഹോവയുടെ സാക്ഷികളുടെ വ്യത്യസ്തമായ വിശ്വാസങ്ങളും, കീഴ്വഴക്കങ്ങളും നിരവധി വിമർശനങ്ങൾക്ക് വിധേയമായിട്ടുണ്ട്.
വാച്ച്ടവർ സൊസൈറ്റി പുതിയലോക ഭാഷാന്തരം ബൈബിൾ എബ്രായ-ഗ്രീക്കിൽ നിന്ന് തർജ്ജമ ചെയ്ത വ്യക്തികളുടെ പേരുകളും, വിദ്യാഭ്യാസയോഗ്യതകളും വെളിപ്പെടുത്താതിന്റെ പേരിൽ പലരും അവരെ വിമർശിച്ചിരിക്കുന്നു.
തർജ്ജമ ചെയ്ത കമ്മിറ്റി ബൈബിളിന്റെ മഹത്ത്വം ദൈവത്തിന് നൽകണമെന്നാഗ്രഹിച്ചിരുന്നതിനാൽ പേരു വെളിപ്പെടുത്താനാഗ്രഹിച്ചില്ല എന്ന് യഹോവയുടെ സാക്ഷികൾ വിശദീകരിക്കുന്നു.
പുതിയലോകഭാഷാന്തരം ബൈബിൾ മെച്ചപ്പെട്ട വിദ്യാഭ്യാസ യോഗ്യതയുള്ളവർ തർജ്ജമ ചെയ്ത, എടുത്ത് പറയാവുന്ന ഒരു തർജ്ജമയാണെങ്കിലും യഹോവയുടെ സാക്ഷികളുടെ വിശ്വാസത്തിനനുസൃതമായി മാറ്റങ്ങൾ വരുത്തിയിട്ടുണ്ടെന്ന് അമേരിക്കൻ ബൈബിൾ സൊസൈറ്റി മുൻ അംഗവും, പണ്ഡിതനായ ബ്രുസ് എം.മെറ്റ്സ്ഗർ അവകാശപ്പെടുന്നു.
എന്നാൽ പണ്ഡിതനായ ജയ്സൺ ബിഡുഹ്ൻ പുതിയലേകഭാഷാന്തരം "ലഭിക്കാവുന്ന ബൈബിൾ ഭാഷാന്തരങ്ങളിൽ വച്ച് ഏറ്റവും കൃത്യതയുള്ള" തർജ്ജമയണെന്നും അതിലെ മിക്കമാറ്റങ്ങളും അത് ഒരു "വാക്യാനുവാക്യ, ഒത്തിണക്കമുള്ള" തർജ്ജമ ആയതിനാലാണെന്നും അഭിപ്രായപ്പെട്ടു.
മെറ്റ്സ്ഗർ പോലുള്ള ദൈവശാസ്ത്രഞർ പുതിയ നിയമത്തിന്റെ ലഭ്യമായ ഗ്രീക്ക് തിരുവെഴുത്തുകളിൽ യഹോവ എന്ന നാമം കാണാത്തിടത്ത് 237-പ്രാവശ്യം യഹോവ എന്ന നാമം ഉപയോഗിച്ചിരിക്കുന്നതിനെ വിമർശിച്ചു.
എന്നാൽ പഴയനിയമ ഉദ്ധരണികളിൽ ചതുരക്ഷരി വരുന്ന ഭാഗത്തും, പ്രത്യേകിച്ച് ഗ്രീക്കിൽ 'കിരിയോസ്' (ദൈവം എന്നർത്ഥം) വരുന്ന ഭാഗത്തും യഹോവ എന്ന നാമം അർത്ഥവത്തായ രീതിയിലാണ് പുതിയലോക ഭാഷാന്തരത്തിൽ പുനർക്രമീകരിച്ചിരിക്കുന്നതെന്ന് വാച്ച്ടവർ സംഘടന പറയുന്നു.
തെറ്റായി പ്രവർത്തിക്കുന്നവരെ പുറത്താക്കുന്ന നടപടികൾ വിമർശകരെ യഹോവയുടെ സാക്ഷികളെ ഒരു "സ്വേച്ഛാധിപത്യമതം" എന്ന് വിശേഷിപ്പിക്കാൻ ഇടയാക്കിയിരിക്കുന്നു.
യഹോവയുടെ സാക്ഷികൾ തങ്ങളുടെ അംഗങ്ങളെ സ്വതന്ത്രചിന്ത നടത്താൻ അനുവദിക്കുന്നില്ലെന്നും, അംഗങ്ങളെ മനസ്സുമാറ്റി വച്ചിരിക്കുകയാണെന്നും, മാനസിക ഒറ്റപ്പെടുത്തൽ നടത്തുകയാണെന്നും ചില വിമർശകർ ആരോപിക്കുന്നു.
എന്നാൽ യുറോപ്പ്യൻ മനുഷ്യാവകാശ കോടതി യഹോവയുടെ സാക്ഷികളുടെ സംഘടന, തങ്ങളുടെ വിശ്വാസികളെ ചില ആചാരങ്ങളിൽ നിന്ന് വിട്ടുനിൽക്കാനും, ആരാധനയ്ക്കായി സമയം നീക്കിവയ്ക്കാൻ ആവശ്യപ്പെടുന്നതും മറ്റ് സമാന മതങ്ങൾ തങ്ങളുടെ അംഗങ്ങളിൽ നിന്ന് പ്രതീക്ഷിക്കുന്നതിൽ നിന്ന് വ്യത്യസ്തമല്ലെന്ന് വിധിക്കുകയുണ്ടായി.
കൂടാതെ അംഗങ്ങളെ മനസ്സുമാറ്റി വച്ചിരിക്കുകയാണെന്നും, മാനസിക ഒറ്റപ്പെടുത്തൽ നടത്തുകയണെന്നും എന്ന ആരോപണം തെളിയിക്കപ്പെടാൻ സാധ്യമല്ലെന്നും അത് ആരോപകരുടെ ഊഹാപോഹങ്ങൾ മാത്രമാണെന്നും കോടതി അഭിപ്രായപ്പെട്ടു.
വാച്ച്ടവർ പ്രസിദ്ധീകരണങ്ങൾ ദൈവം യഹോവയുടെ സാക്ഷികളെ തന്റെ ഹിതം വെളിപ്പെടുത്താനുപയോഗിക്കുന്നതായി പഠിപ്പിക്കുന്നെന്നും അതുകൊണ്ട് ഉടനെ നടക്കാൻ പോകുന്ന സംഭവങ്ങൾ ഇവരെ വെളിപ്പെടുത്താതെ ദൈവം പ്രവർത്തിക്കില്ലെന്നും പഠിപ്പിക്കുന്നു.
ചില വിമർശകർ യഹോവയുടെ സാക്ഷികളുടെ പ്രസിദ്ധീകരണങ്ങൾ അവരെ പഴയനിയമത്തിലെ നോഹയെ പോലെയുള്ള ആധുനികകാലത്തെ പ്രവാചകൻമാരായി ഉപമിച്ചിരിക്കുന്നതായി അവകാശപ്പെടുന്നു.
ബൈബിൾ പ്രവചനങ്ങളുടെ ഇവരുടെ വ്യാഖ്യാനത്തെ കേന്ദ്രീകരിച്ചുള്ള ചില പ്രതീക്ഷകൾ തെറ്റായിരുന്നെന്ന് സാക്ഷികൾക്കുതന്നെ പിന്നീട് ബോധ്യമായിരുന്നു.
ആ വ്യാഖ്യാനങ്ങൾ തെറ്റായിരുന്നെന്ന് ബോധ്യപ്പെട്ടതിനാൽ ഇവരുടെ യുഗാന്തചിന്തയിൽ ചില പൊരുത്തപ്പെടുത്തലുകൾ വരുത്തുകയുണ്ടായി.
ഇതിനെ ചില വിമർശകർ എടുത്തുകാട്ടുകയും ഇത് ദൈവസംഘടനയാണെന്ന യഹോവയുടെ സാക്ഷികളുടെ വാദത്തെ ചോദ്യം ചെയ്യുന്നതിനും ഇടയാക്കുകയുണ്ടായി.
തങ്ങളുടെ ദൈവിക വെളിച്ചം ബൈബിൾ ഗവേഷണത്തിലൂടെ കാലാനുക്രമമായുള്ള മാറ്റങ്ങളിലൂടെ വെളിപ്പെടുന്നവയാണെന്നും, ആദിമ ക്രിസ്തീയരും സംഭവവികാസങ്ങളെകുറിച്ചുള്ള അവരുടെ ചിന്താഗതിയിൽ ചില പൊരുത്തപ്പെടുത്തലുകൾ വരുത്തിയിരുന്നതായും ചൂണ്ടിക്കാണിച്ച് ഇവർ അത് തിരസ്ക്കരിക്കുന്നു.
കൂടാതെ, അവരുടെ ചില പ്രതീക്ഷകളിൽ പൊരുത്തപ്പെടുത്തലുകൾ വരുത്തപ്പെട്ടത് ദൈവരാജ്യം ഉടനെ വരാനുള്ള അവരുടെ ആകാംക്ഷകാരണമാണെന്നും, യഹോവയുടെ സാക്ഷികൾ അത്തരം പൊരുത്തപ്പെടുത്തലുകൾ മനസാലെ സ്വീകരിക്കാൻ തയ്യാറായതിനാൽ അവർ സത്യമെന്ന് പഠിപ്പിക്കുന്ന എല്ലാ തത്ത്വങ്ങളെയും സംഘടനയെയും ചോദ്യം ചെയ്യുന്നത് മണ്ടത്തരമായിരിക്കുമെന്നും പറയുന്നു.
യഹോവയുടെ സാക്ഷികളെ സംബന്ധിച്ചിടത്തോളം പ്രവചനങ്ങൾ ഭാവി മുൻകൂട്ടി കാണുക എന്നതിലുപരിയായി മനുഷ്യചരിത്രത്തിന്റെ ദിവ്യ ഉദ്ദേശ്യം വിവേചിച്ചറിയുക എന്നതാണെന്നും, കൂടാതെ സഫലമാകാത്ത ചില പ്രതീക്ഷകൾ അവരുടെ ബൈബിൾ കാലക്കണക്കിനെ കുറിച്ചുള്ള വ്യക്തമായ പുതുക്കപ്പെട്ട അറിവിന്റെ പശ്ചാത്തലത്തിലുള്ളതാണെന്നും പണ്ഡിതനായ ജോർജ് ഡി. ക്രിസിഡിസ് അഭിപ്രായപ്പെട്ടു.
സാമൂഹികപരമായി
ചില വിമർശകർ യഹോവയുടെ സാക്ഷികൾ ഒരു "ഉപാസനാക്രമം" ആണെന്ന് ആരോപിക്കുന്നു.
എന്നാൽ യഹോവയുടെ സാക്ഷികൾ വ്യക്തികൾക്ക് ദൈവത്തിന്റെ വഴിനടത്തിപ്പ് ആവശ്യമാണെങ്കിലും സ്വതന്ത്രചിന്ത അനിവാര്യമാണെന്ന് പറഞ്ഞുകൊണ്ട് ഇത് നിഷേധിക്കുന്നു.
റയ്മണ്ട് ഫ്രാൻസും മറ്റ് ചില വിമർശകരും വാച്ച്ടവർ സൊസൈറ്റി അംഗങ്ങളെ വീടുതോറുമുള്ള പ്രവർത്തനങ്ങൾക്ക് നിർബന്ധിക്കുകയാണെന്ന് വിമർശിക്കുന്നു.
മസ്തിഷ്ക സർജ്ജൻ ഒസാമ മുറുമോട്ടോ യഹോവയുടെ സാക്ഷികളെ രക്തം പോലുള്ള കാര്യങ്ങൾ വേണ്ട എന്ന് തീരുമാനമെടുക്കുന്നതിൽ അവരുടെ സംഘടന നിർബന്ധിക്കുകയാണെന്ന് ആരോപിക്കുന്നു.
റിട്ലീ അഭിപ്രായപ്പെട്ടു.
കുറിപ്പ് (൨) : "നിങ്ങൾ അറിഞ്ഞു എന്നെ വിശ്വസിക്കയും ഞാൻ ആകുന്നു എന്നു ഗ്രഹിക്കയും ചെയ്യേണ്ടതിന്നു നിങ്ങൾ എന്റെ സാക്ഷികളും ഞാൻ തിരഞ്ഞെടുത്തിരിക്കുന്ന എന്റെ ദാസനും ആകുന്നു എന്നു യഹോവയുടെ അരുളപ്പാടു: എനിക്കു മുമ്പെ ഒരു ദൈവവും ഉണ്ടായിട്ടില്ല, എന്റെ ശേഷം ഉണ്ടാകയുമില്ല.ഞാൻ , ഞാൻ തന്നേ, യഹോവ; ഞാനല്ലാതെ ഒരു രക്ഷിതാവുമില്ല.നിങ്ങളുടെ ഇടയിൽ ഒരു അന്യദേവനല്ല, ഞാൻ തന്നേ പ്രസ്താവിക്കയും രക്ഷിക്കയും കേൾപ്പിക്കയും ചെയ്തതു; അതുകൊണ്ടു നിങ്ങൾ എന്റെ സാക്ഷികൾ എന്നു യഹോവയുടെ അരുളപ്പാടു; ഞാൻ ദൈവം തന്നേ"-- യെശയ്യാവു 43:10-12 കുറിപ്പ് (൧) : "വിഗ്രഹാർപ്പിതം, രക്തം, ശ്വാസംമുട്ടിച്ചത്തതു, പരസംഗം എന്നിവ വർജ്ജിക്കുന്നതു ആവശ്യം എന്നല്ലാതെ അധികമായ ഭാരം ഒന്നും നിങ്ങളുടെ മേൽ ചുമത്തരുതു എന്നു പരിശുദ്ധാത്മാവിന്നും ഞങ്ങൾക്കും തോന്നിയിരിക്കുന്നു."
-- അപ്പൊസ്തലന്മാരുടെ പ്രവൃത്തികൾ‍ 15:28 അവലംബം ഗ്രന്ഥസൂചി Jehovah's Witnesses: Portrait of a Contemporary Religious Movement by Andrew Holden.
An academic study on the sociological aspects of Jehovah's Witnesses phenomenon.
Publisher: Routledge; 1st edition 2002, ISBN 978–0415266109.
Jehovah's Witnesses—Proclaimers of God's Kingdom (1993) by Watch Tower Bible and Tract Society of Pennsylvania.
Official history of the development of the beliefs, practices, and organisational structure of Jehovah's Witnesses.
Counting the Days to Armageddon by Robert Crompton (1996).
A detailed examination of the development of Jehovah's Witnesses' eschatology.
James Clarke Co, Cambridge, ISBN 0-227-67939-3 .
Millions Now Living Will Never Die by Alan Rogerson.
Detailed history of the Watch Tower movement, particularly its early years, a summary of Witness doctrines and the organizational and personal framework in which Witnesses conduct their lives.
Constable Co, London, 1969.
SBN 094559406 State and Salvation by William Kaplan (1989).
Documents the Witnesses' fight for civil rights in Canada and the US amid political persecution during World War II.
University of Toronto Press, ISBN 0-8020-5842-6 .
കുടുതലായ വായന ഔദ്യോഗികമായുള്ളവ യഹോവയുടെ സാക്ഷികളുടെ ഔദ്യോഗിക വെബ്സൈറ്റ് യഹോവയുടെ സാക്ഷികളെക്കുറിച്ചുള്ള വിവരങ്ങൾ യഹോവയുടെ സാക്ഷികളെക്കുറിച്ച് സാധാരണ ചോദിക്കാറുള്ള ചോദ്യങ്ങൾ യഹോവയുടെ സാക്ഷികളുടെ പ്രവർത്തനങ്ങൾ
മറ്റുള്ളവ 'മുട്ടുക' – യഹോവയുടെ സാക്ഷികളെ പറ്റിയുള്ള ഒരു വിഡിയോ ഡോക്യുമെന്ററി.
വിഡിയോ ഉള്ളടക്കം കാണുക , കുടുതലായ വിഡിയോ കാണുക എന്തുകൊണ്ട് യഹോവയുടെ സാക്ഷികൾ അതിവേഗം വളരുന്നു :ഒരു തത്ത്വാധിഷ്ഠിത ഉത്തരം Archived 2012-03-06 at the Wayback Machine .
- സാമൂഹിക പ്രവർത്തകരായ റോഡ്നി സ്റ്റാർക്ക് ലാവ്റൻസ്.
അർ ഇന്നക്കോൺ.
ആരാണ് യഹോവയുടെ സാക്ഷികൾ, എന്താണ് അവരുടെ വിശ്വാസം Archived 2011-07-21 at the Wayback Machine .
അമേരിക്കൻ ഐക്യനാടുകളിലെ മതസംഘടനകൾ, ഫ്രാങ്ക്.
എസ് മീഡ്, സാമൂവേൽ എസ്. ഹിൽ , ക്രൈഗ് ഡീ.
അറ്റ്‌വുഡ്, (2005).
അബിഗ്ഗ്ഡൺ പ്രസ് എന്ന പുസ്തകത്തിലെ ഒരദ്ധ്യായം.
കാരി ബ്രൗൺ‌സ്റ്റൈൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Carrie_Brownstein
ഒരു അമേരിക്കൻ സംഗീതജ്ഞയും നടിയും എഴുത്തുകാരിയും സംവിധായകയും ഹാസ്യനടിയുമാണ് കാരി റേച്ചൽ ബ്രൗൺ‌സ്റ്റൈൻ [ജനനം: സെപ്റ്റംബർ 27, 1974).
റോക്ക് ത്രയം സ്ലീറ്റർ-കിന്നി രൂപീകരിക്കുന്നതിന് മുമ്പ് എക്സ്ക്യൂസ് 17 ബാൻഡിലെ അംഗമെന്ന നിലയിൽ അവർ ആദ്യമായി ശ്രദ്ധേയയായി.
സ്ലീറ്റർ-കിന്നിയിൽ നിന്നുള്ള ഒരു നീണ്ട ഇടവേളയിൽ, അവർ വൈൽഡ് ഫ്ലാഗ് എന്ന ഗ്രൂപ്പ് രൂപീകരിച്ചു.
ഈ കാലയളവിൽ, ബ്രൗൺ‌സ്റ്റൈൻ ഫ്രെഡ് ആർ‌മിസെൻ‌ക്കൊപ്പം കോമഡി സ്കെച്ചുകളുടെ ഒരു പരമ്പര എഴുതി.
അവ ആക്ഷേപഹാസ്യ കോമഡി ടിവി സീരീസായ പോർട്ട്‌ലാൻ‌ഡിയയായി വികസിപ്പിച്ചു.
പരമ്പര എമ്മി, പീബോഡി അവാർഡുകൾ നേടി.
സ്ലീറ്റർ-കിന്നി ഒടുവിൽ വീണ്ടും ഒന്നിച്ചു.
2015 ലെ കണക്കനുസരിച്ച് ബ്രൗൺ‌സ്റ്റൈൻ ബാൻഡിനൊപ്പം പര്യടനം നടത്തുകയും അവരുടെ പുതിയ ഓർമ്മക്കുറിപ്പിനെ പിന്തുണയ്ക്കുകയും ചെയ്തു.
വാഷിംഗ്ടണിലെ സിയാറ്റിൽ ബ്രൗൺ‌സ്റ്റൈൻ ജനിച്ചു, വളർന്നത് വാഷിംഗ്ടണിലെ റെഡ്മണ്ടിലാണ് .
അമ്മ ഒരു വീട്ടമ്മയും അദ്ധ്യാപികയുമായിരുന്നു.
അച്ഛൻ ഒരു കോർപ്പറേറ്റ് അഭിഭാഷകനായിരുന്നു.
കാരിക്ക് 14 വയസ്സുള്ളപ്പോൾ അവർ വിവാഹമോചനം നേടി.
അവളെ അച്ഛൻ വളർത്തി.
ബ്രൗൺ‌സ്റ്റൈന് ഒരു അനുജത്തി ഉണ്ട്.
അവരുടെ കുടുംബം യഹൂദരാണ്.
സീനിയർ വർഷം ദി ഓവർലേക്ക് സ്കൂളിലേക്ക് മാറുന്നതിന് മുമ്പ് ലേക് വാഷിംഗ്ടൺ ഹൈസ്കൂളിൽ ചേർന്നു.
15-ആം വയസ്സിൽ ബ്രൗൺസ്റ്റൈൻ ഗിറ്റാർ വായിക്കാൻ തുടങ്ങി.
ജെറമി എനിഗിൽ നിന്ന് പാഠങ്ങൾ പഠിച്ചു.
അവൾ പിന്നീട് പറഞ്ഞു: "എന്റെ തൊട്ടടുത്തുള്ള അയൽപക്കത്താണ് അവൻ താമസിച്ചിരുന്നത് അതിനാൽ ഞാൻ എന്റെ ഗിറ്റാറുമായി അവന്റെ വീട്ടിലേക്ക് നടക്കുമായിരുന്നു. അവൻ എന്നെ രണ്ട് തുറന്ന കോർഡുകൾ കാണിച്ചു, ഞാൻ അത് അവിടെ നിന്ന് എടുത്തു. ഞാൻ ഒരുപാട് ഘട്ടങ്ങളിലൂടെ കടന്നുപോയി. കുട്ടിക്കാലത്ത്, എന്റെ മാതാപിതാക്കൾ ഗിറ്റാറിനൊപ്പമാണ് അവരുടെ കാലുകൾ വെച്ചത്. അതിനാൽ [ആദ്യം] എനിക്ക് എന്റെ സ്വന്തം പണം സ്വരൂപിക്കേണ്ടിവന്ന ആദ്യത്തെ കാര്യമായിത്തീർന്നു - ഒരുപക്ഷെ അതുകൊണ്ടായിരിക്കാം ഞാൻ അതിൽ ഉറച്ചുനിന്നത്."
ഹൈസ്കൂളിന് ശേഷം, എവർഗ്രീൻ സ്റ്റേറ്റ് കോളേജിലേക്ക് മാറുന്നതിന് മുമ്പ് ബ്രൗൺസ്റ്റൈൻ വെസ്റ്റേൺ വാഷിംഗ്ടൺ യൂണിവേഴ്സിറ്റിയിൽ ചേർന്നു.
1997-ൽ, സോഷ്യോലിംഗ്വിസ്റ്റിക്സിൽ ഊന്നൽ നൽകിക്കൊണ്ടുള്ള എവർഗ്രീനിൽ നിന്ന് ബിരുദം നേടിയ ബ്രൗൺസ്റ്റൈൻ, ഒറിഗോണിലെ പോർട്ട്ലാൻഡിലേക്ക് മാറുന്നതിന് മുമ്പ് വാഷിംഗ്ടണിലെ ഒളിമ്പിയയിൽ മൂന്ന് വർഷം താമസിച്ചു.
സംഗീത ജീവിതം ബ്രൗൺസ്റ്റൈൻ 2006 ലോലപലൂസയിൽ
എവർഗ്രീനിൽ പങ്കെടുക്കുമ്പോൾ, ബ്രൗൺസ്റ്റൈൻ സഹ വിദ്യാർത്ഥികളായ കോറിൻ ടക്കർ, കാത്‌ലീൻ ഹന്ന, ടോബി വെയിൽ, ബെക്ക ആൽബി എന്നിവരെ കണ്ടുമുട്ടി.
ആൽബിയും സിജെ ഫിലിപ്‌സും ചേർന്ന് അവൾ എക്‌സ്‌ക്യൂസ് 17 എന്ന ബാൻഡ് രൂപീകരിച്ചു, ഇത് മൂന്നാം തരം ഫെമിനിസത്തിൽ ഒരു പ്രധാന പങ്ക് വഹിച്ച ഒളിമ്പിയ സംഗീത രംഗത്തെ റയറ്റ് ഗ്രർൾ മൂവ്‌മെന്റിന്റെ പയനിയറിംഗ് ബാൻഡുകളിലൊന്നാണ്.
എക്‌സ്‌ക്യൂസ് 17 പലപ്പോഴും ടക്കറിന്റെ ബാൻഡ് ഹെവൻസ് ടു ബെറ്റ്‌സിയുമായി പര്യടനം നടത്തി.
രണ്ട് ബാൻഡുകളും ഫ്രീ ടു ഫൈറ്റ് സമാഹാരത്തിന് സംഭാവന നൽകി.
ടക്കറിനൊപ്പം, അവൾ ഒരു സൈഡ് പ്രോജക്റ്റായി സ്ലീറ്റർ-കിന്നി എന്ന ബാൻഡ് രൂപീകരിച്ചു, പിന്നീട് സ്പ്ലിറ്റ് സിംഗിൾ ഫ്രീ ടു ഫൈറ്റ് വിത്ത് സൈഫർ ഇൻ ദി സ്നോ പുറത്തിറക്കി.
അവലംബം പുറംകണ്ണികൾ Q2940239 വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഇന്റർനെറ്റ് മൂവി ഡാറ്റാബേസിൽ നിന്ന് Carrie Brownstein Carrie Brownstein discography at MusicBrainz Official Sleater-Kinney website Carrie Brownstein's blog, "Monitor Mix" at NPR (2007-2010) Radio interview on Fresh Air (35 minutes; 2015)
ഗെർട്ടി കോറി ഇംഗ്ലീഷ് വിലാസം https://ml.wikipedia.org/wiki/Gerty_Cori
ഗെർട്ടി തെരേസാ കോറി (ഓഗസ്റ്റ്  15, 1896 – ഒക്റ്റോബർ  26, 1957) ഒരു യഹൂദ ഓസ്ട്രിയൻ-അമേരിക്കൻ വംശജയായ ജൈവശാസ്ത്രജ്ഞയും വൈദ്യശാസ്ത്രത്തിൽ  ഗ്ലൈക്കോജൻ മെറ്റബോളിസത്തെ കണ്ടെത്തുന്നതിൽ നിർവ്വഹിച്ച പങ്കിൽ നോബൽ പുരസ്കാരം നേടിയ ആദ്യത്തെ വനിതയുമാണ്.
നോബൽ സമ്മാനം ലഭിച്ച ആദ്യത്തെ അമേരിക്കൻ വനിത ഡോക്ടർ എന്ന ബഹുമതിയും ഗെർട്ടി കോറിക്കാണ്.
1947-ലെ ഈ പുരസ്കാരത്തിന് മൂന്നു പേർ അർഹരായി ഗെർട്ടി തെരേസാ കോറിയും   ഭർത്താവ് കാൾ ഫെർഡിനന്ഡ് കോറിയും പിന്നെ ബർണാഡോ ഹോസ്സേ എന്ന് ആർജെന്റ്റൈൻ ശാസ്ത്രജ്ഞനും.
കോറി പ്രാഗിൽ (ഓസ്ട്രിയ-ഹംഗേറിയൻ സാമ്രാജ്യത്തിൽ, ഇപ്പോൾ ചെക്ക് റിപ്പബ്ലിക്ക്) ആണ് ജനിച്ചത്.
ജെർട്ടി ഒരു വിളിപ്പേര് ആയിരുന്നില്ല.
പകരം ഒരു ഓസ്ട്രിയൻ യുദ്ധക്കപ്പലിൻറെ പേരായിരുന്നു അവർക്ക് നൽകിയിരുന്നത്.
ശാസ്ത്രത്തിൽ സ്ത്രീകളെ പാർശ്വവത്കരിക്കപ്പെടുകയും കുറച്ച് വിദ്യാഭ്യാസ അവസരങ്ങൾ മാത്രം അനുവദിക്കുകയും ചെയ്ത ഒരു കാലഘട്ടത്തിൽ വളർന്നപ്പോൾ അവർ മെഡിക്കൽ സ്കൂളിൽ പ്രവേശിച്ചു.
അവിടെ അവർ തന്റെ ഭാവിയിലെ ഭർത്താവ് കാൾ ഫെർഡിനാന്റ് കോറിയെ, അനാട്ടമി ക്ലാസിൽ കണ്ടുമുട്ടി.
പ്രാഹയിലെ ഒരു ജൂത കുടുംബത്തിലാണ് ഗെർട്ടി തെരേസാ റാഡ്നിസ് ജനിച്ചത്.
1920-ൽ അവിടത്തെ കാൾ ഫെർഡ്നിന്ഡ് യൂണിവഴ്സിറ്റിയിൽ നിന്ന് വൈദ്യശാസ്ത്രത്തിൽ ബിരുദമെടുത്തു.
1920-ൽ തന്നേയായിരുന്നു സഹപാഠിയായിരുന്ന  കാൾ ഫെർഡിനന്ഡ് കോറിയുമായുളള  വിവാഹവും.
1922-ൽ ഇരുവരും അമേരിക്കയിലേക്ക് താമസം മാറ്റുകയും 1928- അമേരിക്കൻ പൗരത്വം സ്വീകരിക്കയും ചെയ്തു.
പലതരത്തിലുളള ഔദ്യോഗിക തടസ്സങ്ങളുണ്ടായിരുന്നെങ്കിലും കോറി ദമ്പതിമാർ ഒരേ വിഷയത്തിൽ  ഒരുമിച്ച് ഗവേഷണം നടത്താനാണ് ഇഷ്ടപ്പെട്ടത്.
മനുഷ്യശരീരത്തിലെ പചനപോഷണക്രിയകളിൽ  ഗ്ളൂക്കോസ് എങ്ങനെ കൈകാര്യം ചെയ്യപ്പെടുന്നുവെന്ന് കോറി ദമ്പതിമാർ സവിസ്തരം തെളിയിച്ചു.
ഇന്ന്  Cori Cycle എന്നറിയപ്പെടുന്ന ഈ സമ്പൂർണ്ണ ചാക്രിക പ്രക്രിയെക്കുറിച്ചുളള   ഗവേഷണമാണ് കോറി ദമ്പതിമാർക്ക് നോബൽ പുരസ്കാരം നേടിക്കൊടുത്തത്.
കോറി ചക്രം കോറി ചക്രം ഇതും കാണുക List of female Nobel laureates List of Jewish Nobel laureates Timeline of women in science അവലംബം ↑ ↑ {{ cite book }} :  CS1 maint: extra punctuation ( link ) CS1 maint: multiple names: authors list ( link ) ↑ ഗെർട്ടി തെരേസാ കോറി
കാഷിറാം റാണ ഇംഗ്ലീഷ് വിലാസം https://ml.wikipedia.org/wiki/Kashiram_Rana
എ.ബി വാജ്‌പേയി മന്ത്രിസഭയിലെ കേന്ദ്ര ടെക്‌സ്റ്റൈൽ മന്ത്രി ആയിരുന്നു കാഷിറാം റാണ(7 ഏപ്രിൽ 1938 - 31 ആഗസ്റ്റ്  2012).
മുതിർന്ന ബി.ജെ.പി നേതാവ് ആയിരുന്ന റാണ പിന്നീട് കേശുഭായി പട്ടേൽ രൂപവത്കരിച്ച ഗുജറാത്ത് പരിവർത്തൻ പാർട്ടിയിൽ ചേർന്നു.
സൂറത്തിൽ നിന്നുള്ള എം.പി ആയിരുന്ന അദ്ദേഹം നരേന്ദ്രമോഡി ഗുജറാത്ത് മുഖ്യമന്ത്രി ആയതിനുശേഷം നേരിട്ട അവഗണനയെ തുടർന്നാണ് ബി.ജെ.പി വിട്ടത്.
കേശുഭായി പട്ടേലിനൊപ്പം അദ്ദേഹം പാർട്ടിയിൽ സജീവമായി പ്രവർത്തിച്ചിരുന്നു.
ഹൃദയാഘാതത്തെ തുടർന്ന് 2012 ആഗസ്റ്റിൽ അന്തരിച്ചു.
അവലംബം ↑ ↑ ↑ മാതൃഭൂമി ദിനപത്രം, 31 ജനുവരി 2012 അധിക വായനയ്ക്ക് പുറം കണ്ണികൾ Official biographical sketch in Parliament of India website
കാസർഗോഡ് ലോക്‌സഭാ നിയോജകമണ്ഡലം ഇംഗ്ലീഷ് വിലാസം https://ml.wikipedia.org/wiki/Kasaragod_(Lok_Sabha_constituency)
കാസർഗോഡ് ജില്ലയിലെ മഞ്ചേശ്വരം , കാസർഗോഡ് , ഉദുമ , കാഞ്ഞങ്ങാട് , തൃക്കരിപ്പൂർ , കണ്ണൂർ ജില്ലയിലെ പയ്യന്നൂർ , കല്യാശ്ശേരി എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ്‌ കാസർഗോഡ് ലോകസഭാ മണ്ഡലം .
2004-ലെ തിരഞ്ഞെടുപ്പ് വരെ തളിപ്പറമ്പ് നിയമസഭാ മണ്ഡലം കാസർഗോഡിനു കീഴിലായിരുന്നു.
തുടർന്ന് മണ്ഡല പുനർനിർണയം വന്നപ്പോൾ തളിപ്പറമ്പ് കണ്ണൂർ ലോകസഭാമണ്ഡലത്തിലേക്ക് പോകുകയും പുതുതായി രൂപവത്കരിച്ച കല്യാശ്ശേരി കാസർഗോഡിനോട് കൂട്ടിച്ചേർക്കപ്പെടുകയും ചെയ്തു.
സി.പി.ഐ.എമ്മിലെ പി. കരുണാകരൻ ആണ്‌ 14-ം ലോക്‌സഭയിൽ കാസർഗോഡ് മണ്ഡലത്തെ പ്രതിനിധീകരിച്ചത്.
2009 -ലും പി. കരുണാകരനാണ്‌ വിജയിച്ചത്.
Kasaragod Lok Sabha constituency is composed of the following assembly segments: # Name District Member Party 1 Manjeshwar Kasaragod A. K. M. Ashraf IUML 2 Kasaragod N. A. Nellikkunnu IUML 3 Udma C. H. Kunhambu CPM 4 Kanhangad E. Chandrasekharan CPI 5 Trikaripur M. Rajagopalan CPM 6 Payyanur Kannur T. I. Madhusoodanan CPM 7 Kalliasseri M. Vijin CPM
Most Successful parties from Kasaragod Lok Sabha CPI(M) (10 Times) (62.50%) INC (4 Times) (25.00%) CPI (2 Times) (12.50%) Year Member Party 1957 എ.കെ. ഗോപാലൻ Communist Party of India 1962 1967 Communist Party of India (Marxist) 1971 രാമചന്ദ്രൻ കടന്നപ്പള്ളി Indian National Congress 1977 1980 രാമണ്ണ റെ Communist Party of India (Marxist) 1984 ഐ. രാമറൈ Indian National Congress 1989 രാമണ്ണ റെ Communist Party of India (Marxist) 1991 1996 ടി. ഗോവിന്ദൻ 1998 1999 2004 പി. കരുണാകരൻ 2009 2014 2019 രാജ്‌മോഹൻ ഉണ്ണിത്താൻ Indian National Congress 2014
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2024 രാജ്‌മോഹൻ ഉണ്ണിത്താൻ കോൺഗ്രസ് (ഐ.) , യു.ഡി.എഫ് , എം.എൽ ബാലകൃഷ്ണൻ സി.പി.ഐ.എം. , എൽ.ഡി.എഫ്. , എം.എൽ അശ്വിനി ബി.ജെ.പി. , എൻ.ഡി.എ. , 2019 രാജ്‌മോഹൻ ഉണ്ണിത്താൻ കോൺഗ്രസ് (ഐ.) , യു.ഡി.എഫ് , 474961 കെ.പി. സതീഷ് ചന്ദ്രൻ സി.പി.ഐ.എം. , എൽ.ഡി.എഫ്. , 434523 രവീശ തന്ത്രി ബി.ജെ.പി. , എൻ.ഡി.എ. , 176049 2014 പി. കരുണാകരൻ സി.പി.എം. , എൽ.ഡി.എഫ് , 384964 ടി. സിദ്ദിഖ് കോൺഗ്രസ് (ഐ.) , യു.ഡി.എഫ്. , 378043 കെ. സുരേന്ദ്രൻ ബി.ജെ.പി. , എൻ.ഡി.എ. , 172826 2009 പി. കരുണാകരൻ സി.പി.എം. , എൽ.ഡി.എഫ് , 385522 ഷാഹിദ കമാൽ കോൺഗ്രസ് (ഐ.) , യു.ഡി.എഫ്. , 321095 കെ. സുരേന്ദ്രൻ ബി.ജെ.പി. , എൻ.ഡി.എ. , 125482 2004 പി. കരുണാകരൻ സി.പി.എം. , എൽ.ഡി.എഫ് എൻ.എ. മുഹമ്മദ് കോൺഗ്രസ് (ഐ.) , യു.ഡി.എഫ്. 1999 1998 ടി. ഗോവിന്ദൻ സി.പി.എം. , എൽ.ഡി.എഫ് കാദർ മങ്ങാട് കോൺഗ്രസ് (ഐ.) , യു.ഡി.എഫ്. 1996 ടി. ഗോവിന്ദൻ സി.പി.എം. , എൽ.ഡി.എഫ് ഐ. രാമറൈ കോൺഗ്രസ് (ഐ.) , യു.ഡി.എഫ്. 1991 എം. രാമണ്ണ റെ സി.പി.എം. , എൽ.ഡി.എഫ് കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. 1989 എം. രാമണ്ണ റെ സി.പി.എം. , എൽ.ഡി.എഫ് ഐ. രാമറൈ കോൺഗ്രസ് (ഐ.) , യു.ഡി.എഫ്. 1984 ഐ. രാമറൈ കോൺഗ്രസ് (ഐ.) , യു.ഡി.എഫ്. ബാലാനന്ദൻ സി.പി.എം. , എൽ.ഡി.എഫ് 1980 എം. രാമണ്ണ റെ സി.പി.എം. ഒ. രാജഗോപാൽ ജെ.എൻ.പി. 1977 രാമചന്ദ്രൻ കടന്നപ്പള്ളി കോൺഗ്രസ് (ഐ.) എം. രാമണ്ണ റെ സി.പി.എം. 1971 രാമചന്ദ്രൻ കടന്നപ്പള്ളി കോൺഗ്രസ് (ഐ.) ഇ.
കെ. നായനാർ സി.പി.എം. ഇതും കാണുക കേരളത്തിലെ ലോകസഭാമണ്ഡലങ്ങൾ കേരളത്തിലെ നിയമസഭാമണ്ഡലങ്ങൾ അവലംബം ↑ ↑ ↑ ↑ ↑ ↑ ↑ ↑ ↑ http://www.keralaassembly.org
കാർലി റേ ജെപ്സെൻ ഇംഗ്ലീഷ് വിലാസം https://ml.wikipedia.org/wiki/Carly_Rae_Jepsen
ഒരു കനേഡിയൻ ഗായികയും ഗാനരചയിതാവും അഭിനേത്രിയുമാണ് കാർലി റേ ജെപ്സെൻ (ജനനം നവംബർ 21 , 1985 ).
2007ൽ കനേഡിയൻ ഐഡോൾ സീസൺ 5ന്റെ മത്സരത്തിൽ മൂന്നാം സ്ഥാനം കരസ്ഥമാക്കി.
2008ൽ തന്റെ ആദ്യ ആൽബം ടഗ് ഓഫ് ടവർ ജെപ്സെൻ പുറത്തിറക്കി.
2011ൽ അവൾ 'കോൾ മി മേയ്ബി' എന്ന സിംഗിൾ പുറത്തിറക്കി. 'കോൾ മി മേയ്ബ' 2012ൽ 18 രാജ്യങ്ങളിൽ ഒന്നാമതെത്തുകയും ആ വർഷത്തെ ഏറ്റവും കൂടുതൽ വിറ്റഴിക്കപ്പെട്ട ഗാനമായിത്തീരുകയും ചെയ്തു.
പിന്നാലെ 2012ൽ തന്റെ പ്രഥമ ഇപി ആയ ക്യുരിയോസിറ്റിയും രണ്ടാം ആൽബമായ കിസ്സും പുറത്തിറക്കി.
1980കളിലെ ഗാനങ്ങളിൽ നിന്ന് ഊർജ്ജമുൾക്കൊണ്ട് 2015ൽ പുറത്തിറക്കിയ ജെപ്സെന്റെ മൂന്നാം ആൽബം ഇമോഷൻ ഒരുപാട് നല്ല അഭിപ്രായങ്ങൾ നേടി.
അതിലെ പ്രധാന ഗാനമായ 'ഐ റിയലി ലൈക് യു' യുണൈറ്റഡ് കിംഗ്ഡത്തിൽ അഞ്ചാം സ്ഥാനത്തും, ജെപ്സെന്റെ ജന്മരാഷ്ട്രമായ കാനഡയിൽ പതിനഞ്ചാം സ്ഥാനത്തും എത്തി.
കാർലി റേ ജെപ്സെൻ നിരവധി പുരസ്കാരങ്ങൾ നേടിയിട്ടുണ്ട്.
മൂന്ന് ജൂനൊ പുരസ്കാരങ്ങൾ , ഒരു ബിൽബോർഡ് സംഗീത പുരസ്കാരം , ഒരു അലൻ സ്ലൈറ്റ് പുരസ്കാരം എന്നിവ അതിൽ ഉൾപ്പെടുന്നു.
കൂടാതെ ഗ്രാമി പുരസ്കാരം , എമ്മി അവാർഡ് , എംടിവി വിഡിയോ സംഗീത പുരസ്കാരം , പൊളാരിസ് മ്യൂസിക് പ്രൈസ് , പീപ്പിൾസ് ചോയിസ് പുരസ്കാരം എന്നിവയ്ക്ക് നാമനിർദ്ദേശവും നേടിയിട്ടുണ്ട്.
ജെപ്സൻ 2015 മെയ് വരെ ഏകദേശം 2 കോടി ആൽബങ്ങൾ തന്റെ പേരിൽ വിറ്റഴിച്ചിട്ടുണ്ട്.
ഔദ്യോഗിക ജീവിതം 1985-2010: ആദ്യകാല ജീവിതവും ടഗ് ഓഫ് വാറും ജെപ്സെൻ കാനഡ ദിനം, 2016
ലാറി ജെപ്സെന്റെയും അലക്സാണ്ട്രയുടെയും മകളായി ബ്രിട്ടീഷ് കൊളംബിയയിലെ മിഷനിലാണ് ജെപ്സെൻ ജനിച്ചത്.
റോൺ ലൻസരോട്ട ആണ് അവളുടെ രണ്ടാനച്ഛൻ.
മിഷനിലെ ഹെരിറ്റേജ് പാർക്ക് സെക്കണ്ടറി സ്കൂളിലാണ് അവൾ പഠിച്ചത്.
പിന്നീട് ബ്രിട്ടീഷ് കൊളംബിയയിലെ വിക്ടോറിയയിലെ കനേഡിയൻ കോളേജ് ഓഫ് പെർഫോമിംഗ് ആർട്സിൽ മ്യൂസിക്കൽ തിയേറ്ററിൽ ബിരുദം നേടി.
തുടർന്ന് കാപ്പിവെപ്പുകാരി, മദ്യശാലകളിൽ മദ്യം വിളമ്പുന്നവൾ മുതലായ കൊച്ചുജോലികളിൽ ഏർപ്പെട്ടു.
2007ൽ ജെപ്സെൻ കനേഡിയൻ ഐഡോൾ എന്ന റിയാലിറ്റി ഷോയുടെ അഞ്ചാം സീസണിൽ പങ്കെടുത്തു.
അതിൽ അവൾ മൂന്നാം സ്ഥാനത്തെത്തി.
2008 ജൂൺ മാസം ജെപ്സെൻ തന്റെ പ്രഥമ സിംഗിളും രണ്ടാം സിംഗിളും പുറത്തിറക്കി.
2008 സെപ്റ്റംബറിലാണ് ജെപ്സെന്റെ പ്രഥമ ആൽബം ടഗ് ഓഫ് വാർ പുറത്തിറങ്ങുന്നത്.
2009ന്റെ ആദ്യത്തിൽ ജെപ്സെൻ മരിയാനാസ് ട്രെഞ്ചും ഷിലോയുമൊന്നിച്ച് ഉത്തരകാനഡയിലേക്ക് സംഗീത പര്യടനം നടത്തി.
2011-2013: ക്യുരിയോസിറ്റി, കിസ്സ് എന്നിവയിലൂടെ നേടിയ മുഖ്യധാരാ വിജയം
ജോഷ് റാംസെ , റ്യാൻ സ്റ്റെവാർട്ട് , ടാവിഷ് ക്രോവ് എന്നിവരുമൊന്നിച്ച് തന്റെ രണ്ടാം ആൽബത്തിനുള്ള റെക്കോഡിംഗുകൾ ജെപ്സെൻ 2011ൽ ആരംഭിച്ചു.
2011 സെപ്റ്റംബറിൽ ടാവിഷ് ക്രോവുമൊന്നിച്ച് എഴുതിയ 'കോൾ മി മേയ്ബി' പുറത്തിറങ്ങി.
2012 ജനുവരിയിൽ കനേഡിയൻ പോപ്പ് ഗായകൻ ജസ്റ്റിൻ ബീബർ ഈ ഗാനം തന്റെ ട്വിറ്റർ അക്കൗണ്ടിൽ ട്വീറ്റ് ചെയ്യുകയും, തൊട്ടുപിന്നാലെ ജസ്റ്റിൻ ബീബർ, സെലീന ഗോമസ് , ആഷ്ലി ടിസ്ഡേൽ എന്നിവർ ചേർന്ന് ഗാനത്തിനൊത്ത് ചുവടുവയ്ക്കുന്ന ഒരു വിഡിയോ പുറത്തിറക്കുകയും ചെയ്തു.
2013 എൻആർജെ സംഗീതപുരസ്കാരവേദി കാൻസ് , ഫ്രാൻസ്
2012 ഫെബ്രുവരിയിൽ ജെപ്സെൻ ആറ് ഗാനങ്ങളടങ്ങിയ ക്യുരിയോസിറ്റി എന്ന ഇപി പുറത്തിറക്കി. 'കോൾ മി മേയ്ബി' കനേഡിയൻ ബിൽബോർഡ് ഹോട്ട് 100ൽ ഒന്നാമതെത്തുകയും, ജെപ്സെൻ പട്ടികയിൽ ഒന്നാമതെത്തുന്ന നാലാം കനേഡിയൻ താരമാവുകയും ചെയ്തു.
അമേരിക്കയിൽ ഈ ഗാനം തുടർച്ചയായി ഒൻപത് മാസം പ്രചരിച്ചു.
2012 ജൂണിൽ ഔൾ സിറ്റിയുമായി ചേർന്ന് ജെപ്സെൻ 'ഗുഡ് ടൈം' എന്ന ഗാനം ചിത്രീകരിച്ചു.
2012 സെപ്റ്റംബറിൽ ജെപ്സെന്റെ രണ്ടാം ആൽബമായ കിസ്സ് പുറത്തിറങ്ങി.
2012 ബിൽബോർഡ് സംഗീതപുരസ്കാരദാനച്ചടങ്ങിൽ ജെപ്സെന് റൈസിംഗ് സ്റ്റാർ പുരസ്കാരം ലഭിച്ചു.
ഈ പുരസ്കാരം ലഭിക്കുന്ന ആദ്യ കനേഡിയൻ താരമായിരുന്നു ജെപ്സെൻ.
2013 ജൂനൊ അവാർഡ്സിൽ കിസ്സ് 'ആൽബം ഓഫ് ദി ഇയർ', 'പോപ്പ് ആൽബം ഓഫ് ദി ഇയർ' അവാർഡും കാൾ മി മേയ്ബി 'സിംഗിൾ ഓഫ് ദി ഇയർ' പുരസ്കാരവും നേടി.
അൻപത്തിയഞ്ചാമത് ഗ്രാമി പുരസ്കാര വേളയിൽ കാൾ മി മേയ്ബി 'സോംഗ് ഓഫ് ദി ഇയർ', 'ബെസ്റ്റ് പോപ് സോളോ പെർഫോമൻസ്' എന്നിവയ്ക്ക് നാമനിർദ്ദേശം നേടി.
2014-ഇതുവരെ: ഇമോഷൻ, ഇമോഷൻ: സൈഡ് ബി, മറ്റ് പരിപാടികൾ
2015 മാർച്ചിൽ ജെപ്സെൻ തന്റെ മൂന്നാം ആൽബത്തിലെ പ്രധാന ഗാനമായ 'ഐ റിയലി ലൈക്ക് യു' പുറത്തിറക്കി.
2015 ജൂണിൽ ജെപ്സെന്റെ മൂന്നാം ആൽബം ഇമോഷൻ പുറത്തിറ്ങ്ങി.
ഇമോഷൻ കാനഡയിൽ എട്ടാമതും യുഎസ് ബിൽബോർഡ് 200ൽ പതിനാറാമതും എത്തി.
ആൽബങ്ങൾ ടഗ് ഓഫ് വാർ (2008) ക്യുരിയോസിറ്റി - ഇപി (2012) കിസ്സ് (2012) ഇമോഷൻ (2015) ഇമോഷൻ: സൈഡ് ബി - ഇപി (2016) ചലച്ചിത്രങ്ങൾ
class="wikitable    " class="wikitable    " class="wikitable    " അവലംബം ↑ ↑ 1 2 ↑ ↑ ↑ ↑ ↑ 1 2 ↑ ↑ 1 2 3 ↑ ↑ ↑ ↑ ↑ ↑ 1 2 ↑ {{ cite news }} : Check | url= value ( help ) പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് കാർലി റേ ജെപ്സെൻ - ഫേസ്ബുക്ക് കാർലി റേ ജെപ്സെൻ - ട്വിറ്റർ കാർലി റേ ജെപ്സെൻ - ഇൻസ്റ്റഗ്രാം കാർലി റേ ജെപ്സെൻ - ഇന്റർനെറ്റ് മൂവി ഡാറ്റാബേസ് കാർലി റേ ജെപ്സെൻ - ഇന്റർനെറ്റ് ബ്രോഡ്വേ ഡാറ്റാബേസ് കാർലി റേ ജെപ്സെൻ - ആപ്പിൾ ഐട്യൂൺസ് കാർലി റേ ജെപ്സെൻ - പിച്ച്ഫോർക്ക് കാർലി റേ ജെപ്സെൻ - ഓൾമ്യൂസിക് കാർലി റേ ജെപ്സെൻ - നാഷണൽ പബ്ലിക്ക് റേഡിയോ കാർലി റേ ജെപ്സെൻ Archived 2015-11-20 at the Wayback Machine .
- ബയോഗ്രഫി ഡോട്ട് കോം കാർലി ജെപ്സെൻ - ഫെയ്മസ് ബർത്ത്ഡേയ്സ് കാർലി റേ ജെപ്സെൻ - സക്സസ് സ്റ്റോറി കാർലി റേ ജെപ്സെൻ - കോൺടാക്റ്റ് മ്യൂസിക് കാർലി റേ ജെപ്സെൻ Archived 2018-09-06 at the Wayback Machine .
- മേപ്പിൾ മ്യൂസിക് കാർലി റേ ജെപ്സെൻ - കനേഡിയൻ എൻസൈക്ലോപീഡിയ കാർലി റേ ജെപ്സെൻ - ഹോളിവുഡ് ലൈഫ് കാർലി റേ ജെപ്സെൻ - ഹോളിവുഡ് ഗോസിപ്പ്
കാൾ ക്രൗസ്(എഴുത്തുകാരൻ) ഇംഗ്ലീഷ് വിലാസം https://ml.wikipedia.org/wiki/Karl_Kraus_(writer)
കാൾ ക്രൗസ് (ഏപ്രിൽ 28, 1874 - ജൂൺ 12, 1936) ഒരു ഓസ്ട്രിയൻ എഴുത്തുകാരനും പത്രപ്രവർത്തകനുമായിരുന്നു.
ഒരു വിമർശകൻ, ഉപന്യാസക്കാരൻ, അഫോറിസ്റ്റ് , നാടകകൃത്ത്, കവി, ആക്ഷേപ ഹാസ്യകഥാകൃത്ത് എന്നീ രംഗങ്ങളിൽ  അറിയപ്പെടുന്നു.